– Երևանը 6 հազար տարեկան է։ Իսկ փաստերն այնքան շատ են, որ անգամ չգիտեմ՝ որտեղից սկսեմ թվարկել։ Կարևոր փաստ է այն, որ այսօրվա Երևանի տարածքում է գտնվում Շենգավիթ բնակավայրը. հնագիտական պեղումների շնորհիվ պարզվել է, որ այն 6 հազար տարեկան է։ Իսկ վերջերս նույնիսկ ենթադրություններ կան, որ ոչ թե 6 հազար, այլ 7 հազար տարեկան է։ Այն մշակույթը, որը հայտնաբերվել է Շենգավիթում և կոչվում է շենգավիթյան կամ կուր-արաքսյան մշակույթ, թվագրվում է մ․թ․ա․ 4-րդ հազարամյակով։ Ներկայում կարծիքներ կան, որ դա 5-րդ հազարամյակի մշակույթ է, այդ պարագայում՝ Երևանը 7 հազար տարեկան է։ Ամեն դեպքում, եկեք 6 հազար տարեկանի վրա կանգ առնենք և ընդունենք, որ Երևանն իսկապես 6 հազար տարեկան է։